[{"text_idx": "#000000", "text": "TAI: ootame naisi emakakaelava\u0308hi so\u0303eluuringule ja pakume ka sel aastal kodutestimise vo\u0303imalust"}, {"text_idx": "#000002", "text": "Emakakaelava\u0308hi so\u0303eluuringule kutsutakse ravikindlustatud ja ravikindlustamata naisi vanuses 30-65 eluaastat iga viie aasta ja\u0308rel. Sel aastal on emakakaelava\u0308hi so\u0303eluuringul oodatud osalema naised su\u0308nniaastaga 1958, 1963, 1968, 1973, 1978, 1983, 1988, 1993."}, {"text_idx": "#000003", "text": "Nagu aastal 2022, nii ka ta\u0308navu, saavad emakakaelava\u0308hi so\u0303eluuringu sihtru\u0308hma kuuluvad naised, kes ei ole veel so\u0303eluuringus osalenud, vo\u0303imaluse valida, kas teha so\u0303eluuring kliinikus vo\u0303i kodus. Tasuta kodutestimise komplekti saab tellida veebipo\u0303hisest tellimiskeskkonnast aadressilt hpv.synlab.ee ja tasuta saata proovi laborisse analu\u0308u\u0308simisele."}, {"text_idx": "#000006", "text": "Kodus vo\u0303etud proove saab laborisse saata kuni ka\u0308esoleva aasta lo\u0303puni. Uuringu tulemuse kohta saadetakse kodutesti teinud naistele personaalne teavitus, samuti on tulemust vo\u0303imalik vaadata patsiendiportaalist. Juhul, kui kodutesti proovist leitakse ko\u0303rge riski HPV tu\u0308ved ehk uuringu tulemus on positiivne, siis tuleb minna lisauuringule so\u0303eluuringut teostavasse tervishoiuasutusse. Positiivne HPV uuringu tulemus ei ta\u0308henda va\u0308hidiagnoosi, vaid seda, et on vaja teha lisauuring leiu ta\u0308psustamiseks. Ko\u0303ik vajalikud uuringud on tasuta, ka ravikindlustuse puudumisel."}, {"text_idx": "#000007", "text": "Julgustame naisi kodutesti kasutama, see on lihtne, mugav ja valutu. Koos kodutestiga saadetakse detailne proovivo\u0303tujuhend, mida ja\u0308rgides on ise proovi vo\u0303tmine lihtne. Kodus ise vo\u0303etud ja tervishoiuto\u0308o\u0308taja vo\u0303etud proovid on HPV ma\u0308a\u0308ramiseks sama usaldusva\u0308a\u0308rsed."}, {"text_idx": "#000008", "text": "Julgustame naisi kodutesti kasutama, see on lihtne, mugav ja valutu."}, {"text_idx": "#000010", "text": "2022. aastal viidi Ida-Virumaa apteekides la\u0308bi pilootprojekt, mille raames oli naistel vo\u0303imalik saada kodutest ka\u0308tte apteegist. Kahe kuu jooksul sai kodutesti apteegist ligi 600 naist ja see vo\u0303imalus vo\u0303eti samuti ha\u0308sti vastu. Eelmisel aastal oli Ida-Virumaa u\u0308ks maakondadest, kus emakakaelava\u0308hi so\u0303eluuringul osalejate arv kasvas enim. Kuna apteekidest kodutestide saamise projekt oli va\u0308ga edukas, siis sel aastal pakume vo\u0303imalust juba rohkemates maakondades."}, {"text_idx": "#000012", "text": "Osalemine so\u0303eluuringus on oluline, kuna nakatumine HPV-ga ei anna u\u0308ldjuhul su\u0308mptomeid ega kutsu esile muutusi enesetundes. Pikalt organismi ja\u0308a\u0308v viirus vo\u0303ib aga po\u0303hjustada rakumuutusi emakakaelal, millest vajaliku ta\u0308helepanu puudumise korral vo\u0303ib aja jooksul va\u0308lja kujuneda emakakaelava\u0308hk. Eestis haigestub igal aastal emakakaelava\u0308hki umbes 150 naist ja selle to\u0303ttu sureb umbes 60 naist aastas. Suur osa emakakaelava\u0308hi juhtudest diagnoositakse naistel, kes ei ole osalenud so\u0303eluuringus vo\u0303i ei ole ka\u0308inud kontrollis piisava regulaarsusega. Seega on va\u0308ga oluline va\u0308hieelsete muutuste varajane avastamine ja nende o\u0303igeaegne ravi, sest nii on vo\u0303imalik a\u0308ra hoida va\u0308hi teke."}, {"text_idx": "#000013", "text": "2024. aastal on plaanis HPV kodutestimise vo\u0303imalus teha ka\u0308ttesaadavaks ko\u0303igile tol aastal so\u0303eluuringu sihtru\u0308hma kuuluvale naistele juba alates aasta algusest."}, {"text_idx": "#000014", "text": "Lisainfo kodutestimise kohta ja projektis osalevate apteekide nimekiri on leitav TAI kodulehel. Rohkem infot emakakaelava\u0308hi so\u0303eluuringu kohta leiab Tervisekassa kodulehelt."}, {"text_idx": "#000016", "text": "VA\u0308RSKEMAD TEEMADU\u0308ledoosi po\u0303hjustatud surmade arv on hu\u0308ppeliselt kasvanudOktoobri keskel saavad riskiru\u0308hmad tasuta gripivaktsiiniTervisekassa podcast: Kuidas vabaneda nikotiiniso\u0303ltuvusest?Tallinna Lastehaigla kirurgid opereerisid taas edukalt imiku kolju va\u0308a\u0308rarendit10. september on rahvusvaheline suitsiidiennetuspa\u0308evViljandi haigla pakub nu\u0308u\u0308d optometristi teenustTervisekassa ja Suukool kutsuvad lasteaedasid osalema juhendatud hambapesusDr Jana Olak: U\u0308kski hambaauk ise kinni ei kasvaHambaravihu\u0308vitise to\u0303us so\u0303ltub eelarveko\u0303nelustestSuitsiidide ennetamine vajab u\u0308leriigilist nullvisiooni ning alustada tuleb lastest ja noorukitestMeeste terviseka\u0308itumise uuring: abi otsimist takistab pu\u0308u\u0308d terviseprobleemidega ise hakkama saadaTartu Lastekliinik alustab to\u0308o\u0308d Maarjamo\u0303isa meditsiinilinnaku uues ravikorpusesTartu ko\u0303rvakliinik asub nu\u0308u\u0308d Maarjamo\u0303isa meditsiinilinnakusUus diagnostikameetod aitab su\u0308damehaigetele individualiseeritud ravi ma\u0308a\u0308rataLTKH insuldiosakond pa\u0308lvis rahvusvahelise ko\u0303rgeima ravikvaliteedi ma\u0308rgise"}, {"text_idx": "#000020", "text": "Tallinna Lastehaigla kirurgid opereerisid taas edukalt imiku kolju va\u0308a\u0308rarendit"}, {"text_idx": "#000022", "text": "Viljandi haigla pakub nu\u0308u\u0308d optometristi teenust"}, {"text_idx": "#000023", "text": "Tervisekassa ja Suukool kutsuvad lasteaedasid osalema juhendatud hambapesus"}, {"text_idx": "#000028", "text": "Tartu ko\u0303rvakliinik asub nu\u0308u\u0308d Maarjamo\u0303isa meditsiinilinnakus"}]